
KLASA: 602-01/26-01/02

	URBROJ: 148-09-01-26-5

	Zagreb, 21. rujna 2026. 








Na temelju članka 69. Zakona o visokom obrazovanju i znanstvenoj djelatnosti (NN 119/22), članka 45. Statuta Sveučilišta obrane i sigurnosti „Dr. Franjo Tuđman“ (travanj 2024.), Statutarne odluke o izmjenama i dopunama Statuta (listopad 2024.) i Statutarne odluke o izmjenama i dopunama Statuta Sveučilišta (studeni 2025.), a u vezi s čl. 16. Pravilnika o studiranju Sveučilišta obrane i sigurnosti „Dr. Franjo Tuđman“ (u daljnjem tekstu: Sveučilište), sukladno odluci donesenoj na 55. sjednici Senata Sveučilišta od 17. rujna 2026. 


SVEUČILIŠTE OBRANE I SIGURNOSTI „DR. FRANJO TUĐMAN“
raspisuje

NATJEČAJ
[bookmark: _Hlk196306047]za upis studenata na sveučilišni specijalistički studij Domovinska sigurnost
u akademskoj godini 2026./2027.


1. UVJETI I PRAVO UPISA

Na sveučilišni specijalistički studij Domovinska sigurnost se mogu upisati pristupnici sa završenim : 
· sveučilišnim diplomskim studijem ili sveučilišnim integriranim prijediplomskim i diplomskim studijem iz znanstvenog područja društvenih, humanističkih i tehničkih znanosti 
· sveučilišnim dodiplomskim studijem (četverogodišnji predbolonjski studij) iz znanstvenog područja društvenih, humanističkih ili tehničkih znanosti
· stručnim diplomskim studijem iz znanstvenog područja društvenih, humanističkih i tehničkih znanosti uz obvezu polaganja tri razlikovna ispita u području interdisciplinarnih znanosti sukladno odluci nadležnog tijela studija odnosno uz najmanje pet godina radnog staža u području izvođenja studija
· s prosječnom ocjenom studija od najmanje 3,2
· te ima znanje engleskog jezika potrebno za služenje stručnom literaturom,

pri čemu će se dati prednost pristupnicima s iskustvom rada od najmanje pet godina u sustavu domovinske sigurnosti ili srodnim područjima.






2. UPISNA KVOTA

Broj polaznika studija je 15. 

U slučaju većeg broja prijava od predviđene upisne kvote, pravo upisa stječu pristupnici koji udovoljavaju svim uvjetima natječaja i koji su odabrani putem selekcijskog postupka. Glavne odrednice selekcijskog postupka su prosjek ocjena na studiju i motivacijski razgovor pritom uzimajući u obzir iskustvo rada u sustavu domovinske sigurnosti ili srodnim područjima.


3. OPĆE INFORMACIJE

Studij traje jednu akademsku godinu (2 semestra, 60 ECTS-a) koji uključuje obvezne i izborne kolegije te završni specijalistički rad. Za upis predmeta ljetnog semestra, svi predmeti zimskog semestra moraju biti u statusu predmeta odslušan. Za završetak studija, polaznici su obvezni položiti sve propisane kolegije (ukupno 12), od kojih 10 obveznih i 2 izborna, te izraditi i obraniti završni specijalistički rad. 

Za prijavu završnog specijalističkog rada potrebno je ostvariti najmanje 48 ECTS bodova i položiti sve ispite, čime se osigurava postupno i sustavno stjecanje kompetencija prije završetka studija. 

Jezik izvođenja studija je hrvatski. 

Nastava se izvodi u klasičnom obliku na Sveučilištu obrane i sigurnosti „Dr. Franjo Tuđman“, Ilica 256b, Zagreb. Dio nastave može se izvoditi i online, u skladu s propisima, općim aktima i akreditiranom studijskom programu.

Završetkom studija stječe se akademski naziv „specijalist domovinske sigurnosti – spec. sec. pat.“.

Ukupna školarina iznosi 6.000 eura (3.000 eura po semestru). Školarinu je moguće platiti jednokratno ili do četiri rate od kojih se prva rata plaća prilikom upisa. U slučaju odustanka od studija, nakon provedenog upisa, pristupniku se ne vraća iznos plaćene prve rate.

Ukoliko polaznik ima obvezu polaganja razlikovnih ispita, trošak jednog ECTS boda iznosi 100,00 eura.

Naknade za eventualne razlikovne ispite, troškovi izrade završnog specijalističkog rada, troškovi tiskanja diplome i drugi materijalni troškovi nisu uračunati u iznos školarine.

U slučaju da troškove studija snosi poslodavac pristupnika, najkasnije do upisa potrebno je dostaviti odluku poslodavca o financiranju.






4. UPIS I POČETAK NASTAVE

Upis na Studij održat će se u Studentskoj referadi Sveučilišta obrane i sigurnosti „Dr. Franjo Tuđman“, Ilica 256b, Zagreb. 

Početak nastave je 30. studenog 2026. godine.

5. POSTUPAK PRIJAVE ZA UPIS NA STUDIJ
Postupak prijave za upis na studij sastoji se u popunjavanju i dostavi obrasca za prijavu i popratne dokumentacije. 

Prijava za upis na studij uključuje sljedeće dokumente:

· Motivacijsko pismo
· Ispunjen obrazac prijave
· Diploma prethodnog(ih) studija (ovjerena preslika ili izvornik na uvid)
· Ovjeren prijepis ocjena sa svih prethodnih razina studija ili dopunske isprave o studijima
· Dokaz o znanju engleskog jezika (vidljivo iz prijepisa ocjena ili potvrde škole stranih jezika) 
· Životopis
· Rodni list i dokaz o državljanstvu ili odgovarajuće isprave za strance
· Odluka poslodavca o financiranju/Izjava o financiranju
· Pristupnici koji se prijavljuju za upis na temelju završenog stručnog diplomskog studija dužni su dostaviti potvrdu o radnom stažu (elektronički zapis Hrvatskog zavoda za mirovinsko osiguranje i potvrdu poslodavca s naznakom radnog mjesta)
· Rješenje o akademskom priznavanju visokoškolske kvalifikacije i priznavanja razdoblja studija odnosno ECTS bodova ukoliko polaznik studij nije završio u Republici Hrvatskoj
· Dokaz o poznavanju hrvatskog jezika (za pristupnike strane državljane)

6. ROK ZA PODNOŠENJE PRIJAVA

Rok za podnošenje prijava na natječaj je od datuma objave natječaja do 31. listopada 2026. godine.

Ispunjenu prijavu na natječaj i traženu dokumentaciju poslati Studentskoj referadi na e-adresu: referada@sois-ft.hr 

ili poštom na adresu:
SVEUČILIŠTE OBRANE I SIGURNOSTI „DR. FRANJO TUĐMAN“, Studentska referada, Ilica 256b, 10000 Zagreb.

(s naznakom „Prijava na Natječaj za upis na Specijalistički studij Domovinska sigurnost“)
Prijave s nepotpunom dokumentacijom neće se razmatrati.
Prijavom na natječaj dajete privolu za obradu Vaših osobnih podataka u svrhu upisa i ostvarivanja prava i obveza za vrijeme studiranja, sukladno propisima koji reguliraju zaštitu osobnih podataka - GDPR.

Kontakt osoba: doc. dr. sc. Jurica Botić, voditelj studija, e-adresa: jurica.botic@sois-ft.hr 

Ako se na studij ne prijavi dovoljan broj polaznika, Sveučilište zadržava pravo da ga u ovoj akademskoj godini ne izvodi, o čemu će polaznici biti obaviješteni e-poštom.

Svi upisani polaznici potpisuju ugovor o studiranju sa Sveučilištem obrane i sigurnosti „Dr. Franjo Tuđman“ kojim se uređuju uzajamna prava i obveze.

OBRAZAC PRIJAVE možete preuzeti ovdje

